**2022. október**

**október 1**

 **1995**-ben ezen a napon avatta boldoggá II. János Pál pápa ***Pietro Casani*** piarista atyát, valamint ***Dionisio Pamplonát és 12 vértanútársát***.

**október 2**

 **1936**-ban Castellón városában ezen a napon szenvedett vértanúságot ***Boldog Francesc Carceller*** piarista atya.

**október 3**

 ***Boldog Bogdánffy Szilárd*** vértanú püspök emléknapja. Temesváron volt piarista diák. 2010-ben avatták boldoggá Nagyváradon.

 **1950**-ben ezen a napon érkeztek meg az első piarista misszionáriusok ***Japánba***.

 **2020**-ban ezen a napon alapult meg az ***Ázsiai Csendes-óceáni*** rendtartomány.

**október 4**

 **Bozók Ferenc** Budapest

 **Földes Ferenc** Budapest

**október 5**

 ***Boldog Bartolomeo Longo*** (1841-1926) laikus, a „Pompei Szűz Mária“ kegyhely létrehozójának liturgikus emléknapja. Itáliában, a Francavilla Fontanában működött piarista iskolának volt diákja.

 **1851**-ben a gandiai püspök ezen a napon hagyta jóvá a Szent Paola Montal által alapított ***spanyol piarista nővérek*** (Escolapias) kongregációját.

**október 8**

 *Bozók Ferenc 1973* Budapest

**október 9**

 ***Leonardi Szent János***, az Isten Anyjáról nevezett („luccai“) szerzetesrend alapítójának, rendalapító Szentatayánk barátjának liturgikus emléknapja.

 **1841**-ben ezen a napon alapította meg a siketnéma leányok nevelését végző kongregációt Tiszteletreméltó ***Don* *Antonio Provolo*** veronai pap.

**október 10**

 *Molnár Lehel 1984* Göd/Kolozsvár

**október 11**

 **1627**-ben ezen a napon vette kezdetét az a ***rendi gyűlés***, amelyet egy ideig első egyetemes káptalannak is neveztek.

 **1799**-ben ezen a napon született a katalóniai Arenys de Mar falucskában ***Szent Paola Montal***, a spanyol piarista nővérek (Escolapias) alapítója.

 **1853**-ban ezen a napon hunyt el Velencében Isten Szolgája ***Marco Antonio Cavanis***, aki testvérével, Antonio Angelóval együtt alapította meg a Szeretet Iskoláinak kongregációját (Istituto Cavanis).

**október 13**

 **2013**-ban ezen a napon avatta boldoggá Ferenc pápa ***Victoria Valverde*** ***González*** piarista nővért, akit a spanyol polgárháborúban szenvedett vértanúságot.

**október 15**

 **1622**-ben XV. Gergely pápa „***Ad uberes fructus***” kezdetű brevéjével megadta rendünknek a koldulórendek kiváltságait.

 **1637**-ben ezen a napon kezdődött meg ***első egyetemes káptalanunk***, amely egészen november 24-ig tartott.

 **2017**-ben ezen a napon avatta szentté Rómában Ferenc pápa ***Faustino Míguez*** rendtársunkat.

**október 16 Boldog Pietro Casani emléknapja.**

 **1612**-ben Kalazancius atyánk ezen a napon vette birtokba a Szent Pantaleon rendházat.

**október 17**

 **1647**-ben ezen a napon halt meg Rómában ***Boldog Pietro Casani*** (1572-1647).

**október 19**

 A mai napon **sátoraljaújhelyi** rendházunkért és intézményeinkért imádkozunk.

**október 21**

 A Boldog Celestina Donati által alapított ***piarista nővérek kongregációja*** (Suore Calasanziane) **1892**-ben ezen a napon kapta meg működéséhez az egyházmegyei jóváhagyást.

**október 22**

 **2017**-ben ezen a napon jelentek meg az első piaristák ***Burkina Faso***-ban. (Burkina Faso - röviden Burkina, korábban Felső-Volta - [Nyugat-Afrikai](https://hu.wikipedia.org/wiki/Nyugat-Afrika) [állam](https://hu.wikipedia.org/wiki/%C3%81llam).)

**október 23**

 IX. Kelemen pápa **1669**-ben az „***Ex iniuncto Nobis***” kezdetű brevéjével ünnepélyes fogadalmas renddé állította vissza a piaristákat és visszaadta minden régebbi kiváltságunkat.

**október 24**

***Szent Anton Maria Claret*** püspök emléknapja. Ő hívta meg a piaristákat **1857**-ben *Kuba* szigetére.

 **1949**-ben Argentínában állami törvénnyel nyilvánították Kalazancius atyánkat az összes argentín iskola védőszentjének és pártfogójának.

 *Márkus Roland 1994* Göd

**október 25**

**1998-**ban ezen a napon avatta boldoggá Rómában II. János Pál pápa **Faustino Míguez** atyát.

**október 27** *Serényi Tamás 1975* Vác

**A piarista öregdiákok egy csoportja rózsafüzért imádkozik a piarista rendért minden hónap utolsó hétfőjén 17:30-kor az iskola kápolnájában.**

**Legközelebb tehát október 31-én. Várják a csatlakozókat a közös imádsághoz.**